Sport Club Corinthians Paulista

Sport Club Corinthians Paulista on Brasiilia spordiklubi, mis tegutseb São Paulos. See on eelkõige tuntud oma jalgpallimeeskonna poolest, mis mängib Brasiilia kõrgliigas Campeonato Brasileiro Série A ja São Paulo osariigi meistrivõistlustel Campeonato Paulista. Corinthians on toetajate arvult Brasiilia teine jalgpalliklubi. Klubi asutasid 1. septembril 1907 viis raudteetöölist. Selle eeskujuks oli Londonis tegutsenud jalgpalliklubi Corinthian Football Club. Corinthians on Brasiilia üks edukamaid jalgpalliklubisid. See on tulnud seitse korda Brasiilia meistriks, kolmel korral Brasiilia karikavõistlustel Copa do Brasil võitjaks ja rekordiliselt 30 korda São Paulo osariigi meistriks. 2000. aastal võitis Corinthians esimesed klubide maailmameistrivõistlused, kui finaalis alistati teine Brasiilia klubi, Vasco da Gama. 2007. aastal langes klubi esimest korda ajaloos kõrgliigast välja. 2010. aastad on Corinthiansele kujunenud väga edukaks. Brasiilia meistriks on tuldud sel kümnendil kolme korral (aastatel 2011, 2015, 2017). 2012. aastal võideti esimest korda klubi ajaloos Lõuna-Ameerika meistrivõistlused Copa Libertadores. Tänu sellele pääseti Lõuna-Ameerika esindajana klubide maailmameistrivõistlustele, mille finaalis võideti Inglismaa klubi Chelsea tulemusega 1:0. 2013. aastal võideti Lõuna-Ameerika superkarikas Recopa Sudamericana. Klubi kodustaadion on Neo Química Arena (tuntud ka kui Arena Corinthians), mis mahutab 49 205 pealtvaatajat. Klubi peamised rivaalid on Palmeiras ja São Paulo. Corinthianse ja Palmeirase vahelised derbimängud on tuntud nimega Derby Paulista ning Corinthianse ja São Paulo vahelised derbimängud Clássico Majestoso. Klubis on mänginud paljud Brasiilia jalgpallikoondist maailmameistrivõistlustel esindanud mängijad, teiste seas Gilmar, Rivellino, Sócrates, Viola, Ricardinho ja Fagner. Klubi naiskond mängib Brasiilia naiste kõrgliigas Brasileirão Feminino ning on tulnud Brasiilia meistriks neli korda (2018, 2020, 2021 ja 2022). Corinthiansel on ka korvpallimeeskond, mis mängib Brasiilia kõrgliigas Novo Basquete Brasil, saalijalgpalli meeskond, mis mängib Brasiilia kõrgliigas Liga Nacional de Futsal ning on tulnud Brasiilia meistriks aastatel 2016 ja 2022, ning rannajalgpalli meeskond. Seisuga 28. juuli 2023 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Rahvusvahelised Klubide maailmameistrivõistlused (2): 2000, 2012 Copa Libertadores: (1): 2012 Recopa Sudamericana: (1): 2013 Copa do Atlântico (1): 1956 Pequeña Copa del Mundo de Clubes (1): 1953 Trofeo Ramón de Carranza (1): 1996 Üleriigilised Campeonato Brasileiro Série A (7): 1990, 1998, 1999, 2005, 2011, 2015, 2017 Copa do Brasil (3): 1995, 2002, 2009 Supercopa do Brasil (1): 1991 Campeonato Brasileiro Série B (1): 2008 Osariigilised Campeonato Paulista (30): 1914, 1916, 1922, 1923, 1924, 1928, 1929, 1930, 1937, 1938, 1939, 1941, 1951, 1952, 1954, 1977, 1979, 1982, 1983, 1988, 1995, 1997, 1999, 2001, 2003, 2009, 2013, 2017, 2018, 2019 Torneio Rio – São Pau (5): 1950, 1953, 1954, 1966, 2002  Pikemalt artiklis Sport Club Corinthians Paulista peatreenerite loend ... Léo Júnior (2003) Juninho (2003–2004) Oswaldo de Oliveira (2004) Tite (2004–2005) Daniel Passarella (2005) Márcio Bittencourt (2005) Antônio Lopes (2005–2006) Geninho (2006) Émerson Leão (2006–2007) Paulo César Carpegiani (2007) Nelsinho Baptista (2007) Mano Menezes (2008–2010) Adilson Batista (2010) Tite (2010–2013) Mano Menezes (2014) Tite (2015–2016) Cristóvão Borges (2016) Oliveira (2016) Fábio Carille (2017–2018) Osmar Loss (2018) Jair Ventura (2018) Fábio Carille (2019) Tiago Nunes (2020) Vagner Mancini (2020–2021) Sylvinho (2021–2022) Vítor Pereira (2022) Fernando Lázaro (2023) Cuca (2023) Vanderlei Luxemburgo (2023–) Enim väravaid klubi meeskonnas – Cláudio (305 väravat aastatel 1945–1957) Enim mänge klubi meeskonnas – Wladimir (805 mängu aastatel 1972–1987) Sport Club Corinthians Paulista hooaegade loend Sport Club Corinthians Paulista mängijate loend Ametlik koduleht